ཁྲང་པེ་རི་བོ།

ཁྲང་པེ་རི་བོ་ནི་རང་རྒྱལ་གྱི་ཅི་ལིན་ཞིང་ཆེན་གྱི་ཤར་ལྷོའི་མཚམས་སུ་ཡོད་ཅིང་མཚོ་ངོས་ལས་ལཐོ་ཚད་སྨིས་༢༧༠༠ཡོད། དེའི་རི་རྩེ་གཙོ་བོ་མགོ་དཀར་རྩེ་ནི་མལ་གསོར་གནས་པའི་མེ་རི་ཞིག་ཡིན་ལ་ལོ་རྒྱུས་ཐོག་ཐེངས་མང་པོར་དྲག་ཏུ་འཕྱུར་མྱོང་། ཁྲང་པེ་རི་བོ་ནི་ཤར་བྱང་ས་ཁུལ་གྱི་རི་རྒྱུད་མཐོ་ཤོས་ཡིན་པ་དང་། དེ་རུ་ཆར་ཆུ་མོད་ཅིང་རི་མཐོ་ལ་ནགས་ཚལ་སྟུག་པ། སྲོག་ཆགས་དང་སྐྱེ་དངོས་ཀྱི་རིགས་འབོར་ཆེན་ཡོད། ཁྲང་པེ་རི་བོ་ནི་དེ་སྔ་རང་རྒྱལ་གྱི་ནགས་ལས་གཞི་གནས་གལ་ཆེན་ཞིག་ཡིན་ལ། དེང་སང་དེ་ག་རང་བྱུང་སྲུང་སྐྱོང་ཁུལ་དུ་བསྒྱུར་ཡོད་པར་ལ་ཟད་མཉམ་འབྲེལ་རྒྱལ་ཚོགས་ཀྱི་སློབ་ཚན་རིག་གསུམ་རྩ་འཛུགས་ཀྱི་ "མི་དང་སྐྱེ་དངོས་ཀྱི་འཁོར་མོ་"ཞེས་པའི་རང་བྱུང་སྲུང་སྐྱོང་དྲ་བ་རུ་ཞུགས་ཡོད།"འཛམ་གླིང་གི་ཡུལ་ལྗོངས།" ༼ཀྲུང་གོའི་བྱིས་པའི་ཤེས་བྱ་ཀུན་བཏུས།༽ མི་རིགས་དཔེ་སྐྲུན་ཁང་། ༢༠༠༧ 

 གསལ་བཤད། 

 ཁྲང་པེ་རི་བོའི་གནམ་མཚོ། 

ཁྲང་པེ་རི་བོའི་གནམ་མཚོ་ལ་མགོ་དཀར་རྩེའི་གནམ་མཚོ་ཡང་ཟེར། དེ་ནི་ཁྲང་པེ་རི་བོའི་རི་རྩེ་ན་འཁྱིལ་ཡོད་ཅིང་མེ་རི་འཕྱུར་བའི་རྗེས་སུ་ཆགས་པའི་མེ་རིའི་འོབས་དོང་ཡིན་ལ། རྗེས་སུ་ཆུ་བསགས་ནས་མཚེའུ་ཆགས། དེ་ག་ཀྲུང་གོ་དང་ཁོ་རེ་ཡ་བྱང་མ་གཉིས་ཀའི་ས་མཚམས་མཚེའུ་ཡང་ཡིན​། གནལ་མཚོའི་སྙོམ་ངོས་ཀྱི་རྣམ་པ་ནི་འཇོང་ཟྐུམ་ཡིན་ཞེང་རྒྱ་ཁྱོན་ལ་སྟོང་སྨིས་གྲུ་བཞེ་མ་༡༠ལྷ་གཡོ། རི་རྩེའི་དྲོད་ཚད་དམའ་བའི་རྐྱེན་གྱིས་ཆུའི་ནང་དུ་ཆུ་སྐྱེས་སྐྱེ་དཀོན་ཞིང་ཆུ་རྒྱུ་དྭངས་ཤིང་གསལ། གནམ་མཚོའི་བྱང་གཞོགས་སུ་ཁ་ཉག་ཅིག་ཡོད་ལ་མཚོ་ཆུ་ནི་ཁ་ཉག་འདི་ཕྱི་རུ་བཞུར་གྱི་ཡོད་པ་དང་། དེ་ནས་གཡང་གཟར་ཞིག་གི་ངོས་ནས་གློ་བུར་དུ་མཐོ་ཚད་ལ་སྨིས་ལྔ་བཅུ་དྲུག་ཅུར་མར་བབས་ཏེ་སྐད་གྲགས་ཆེ་བའི་ཁྲང་པེ་རྦབ་ཆུ་ཆགས་ཡོད།

 པར་རིས་བར་འཁྱམས། 

 ཟིན་ཐོ་འམ་དཔྱད་གཞི། 

 དཔྱད་གཞིའི་དཀར་ཆག། 
 ད་དུང་གཟིགས། 
 ཕྱི་ཕྱོགས་དྲ་མཐུད། 

Category:ཅི་ལིན།
Category:བྱང་ཀོ་རི་ཡ།